Správa zo zahraničnej pracovnej cesty 

1.  Účastníci ZPC:

prof. RNDr. Pavol Sovák, CSc., UPJŠ v Košiciach, Prírodovedecká fakulta, Šrobárova 2, Košice, Slovenská republika - delegát SR v Rade European XFEL GmbH v Hamburgu, delegát SR v AFC XFEL, predseda Komisie pre koordináciu aktivít SR v ESFRI projektoch orientovaných na materiály, fyzikálne vedy, s aplikačným potenciálom v biologických a medicínskych vedách, v chemických vedách a IT (ďalej len „Komisia“)

Ing. Karel Saksl, DrSc. - delegát SR v Rade European XFEL GmbH v Hamburgu, delegát SR v konzorciách užívateľov XFEL: SFX a XBI, vedecký tajomník Komisie 

Ing. Róbert Szabo, PhD. – riaditeľ odboru implementácie štátnej politiky, európskych a medzinárodných iniciatív výskumu a vývoja (OIŠPEMIVaV), sekcia vedy a techniky (SVaT), MŠVVaŠ SR, koordinátor a člen Komisie

Ing. Lukáš Zendulka, delegát SR v AFC XFEL, člen Komisie, OIŠPEMIVaV, SVaT, MŠVVaŠ SR

Ing. Marta Mosná, tajomníčka Komisie, OIŠPEMIVaV, SVaT, MŠVVaŠ SR

2.  Zahraničná pracovná cesta:

Nemecká spolková republika, Hamburg, 6. 10 – 7.10.2016, European XFEL GmbH, Holzkoppel 4, 22869 Schenefeld, Germany.
Účasť na slávnostnom ukončení výstavby urýchľovacej časti XFEL a zahájenie jeho skúšobnej prevádzky.

3. Rámcový program pobytu:

Session: 14:30 to 18:00
Innauguration ceremony of  Official Start  of Commissioning of the E-XFEL

4.  Stručný priebeh rokovania:

Slávnostného ceremoniálu sa zúčastnilo viac ako 400 hostí. Pozvanie prijali predstavitelia členských krajín E-XFEL GmbH, čelní predstavitelia mesta Hmburg. Súčasťou ceremoniálu boli:
1.	Príhovory hostí: Management Board, Council, Mesto Hamburg, Vláda SRN, Mesto Hamburg, Akcionári.
2.	Slávnostné dotiahnutie posledných skrutiek vybraných hostí na vákuovom rozvode fotónovej vetvy pred vstupom do experimentálnej haly.
3.	Exkurzia v experimentálnej hale, prehliadka experimentálnych stanovíšť.
4.	Neformálna diskusia.

5.  Odporúčané závery:
Úspešne bola ukončená kritická etapa výstavby XFEL - lineárny urýchľovač. Rozpracovanosť experimentálnych stanovíšť na lúči SASE1 je v súlade s harmonogramom prác. Je reálny predpoklad začatia prevádzky na skúšobných experimentoch od júla 2017 a v plnej prevádzke od januára 2018. 

6.  Prehľad prinesenej dokumentácie a miesto jej uloženia
Počas ceremoniálu bol predstavený film o hlavných etapách výstavby urýchľovača, ako aj film o predstavení infraštruktúry v tuneli. Filmy budú na webovej stránke XFEL.

7.  Osobitne vyhodnotený očakávaný prínos ZPC
Účasťou na ceremoniáli Slovenská republika prostredníctvom svojich zástupcov sa prezentovala ako zodpovedný akcionár, ktorý rieši dôležité úlohy na poli organizačnom, ale aj vývojovom na unikátnych riešeniach rtg. optiky na SFX, či laboratórneho vybavenia na XBI.

8.  Spôsob zverejnenia výsledkov ZPC, prenos získaných informácií
Na zasadnutí Komisie pre koordináciu aktivít SR v ESFRI projektoch orientovaných na materiály, fyzikálne vedy, s aplikačným potenciálom v biologických a medicínskych vedách, v chemických vedách a IT.

Súhlasíme so zverejnením správy na internete.

Správu vypracovali: 	prof. RNDr. Pavol Sovák, CSc.
				Ing. Karel Saksl, DrSc.
				Ing. Róbert Szabó, PhD.
				Ing. Lukáš Zendulka
				Mgr. Marta Mosná

Dátum: 10.10.2016

Správu schválil:  		PhDr. Marek Hajduk, PhD.
				generálny riaditeľ SVaT, MŠVVaŠ SR